FTZ di Tebedu rancak sektor perdagangan
KUCHING: Ahli Dewan Undangan Negeri (ADUN) Tebedu, Dr Simon Sinang Bada memuji dan menyokong usaha menubuhkan Pusat Bebas Cukai (FTZ) di Tebedu. Tegas beliau, setiap kawasan di Sarawak mesti dibangunkan seiring untuk mencapai wawasan mahu menjadi negeri maju berpendapatan tinggi menjelang 2030. “Penubuhan FTZ ini mampu merancak dan memacukan sektor perdagangan di pintu masuk Kompleks Imigresen, Kastam, Kuarantin dan Keselamatan (ICQS) Tebedu,” katanya. Beliau berkata demikian pada Majlis Penangguhan Mini Lab Greater Kuching Coordinated Development Agency (GKCDA) Tebedu di Pusat Konvensyen RAIA di sini, semalam. Katanya, ia akan menyediakan peluang pekerjaan dan perniagaan kepada pihak Tebedu dan Kalimantan Barat. “Kita memerlukan kerjasama dan sokongan padu serta komitmen yang tinggi dari semua lapisan rakyat agar dapat membangunkan kawasan Tebedu,” katanya. Oleh NUR AIN OTSMAN 
See author's posts
